16.10.2010 Jurnalul Oficial al Uniunii Europene L 272/19 DECIZII DECIZIA 2010/619/PESC A CONSILIULUI din 15 octombrie 2010 de modificare a Acţiunii comune 2008/124/PESC privind misiunea Uniunii Europene de sprijinire a supremației legii în Kosovo (!), EULEX KOSOVO CONSILIUL UNIUNII EUROPENE, având în vedere Tratatul privind Uniunea Europeană, în special articolul 28 și articolul 43 alineatul (2), întrucât: (1) La 4 februarie 2008, Consiliul a adoptat Acţiunea comună 2008/124/PESC (2). (2)  La 9 iunie 2009, Consiliul a adoptat Acţiunea comună 2009/445/PESC (*), care a modificat Acţiunea comună 2008/124/PESC prin majorarea sumei de referință destinate  acoperirii cheltuielilor misiunii  Uniunii Europene de sprijinire a supremației legii în Kosovo (denumită în continuare „EULEX KOSOVO”) până la expirarea Acţiunii comune 2008/124/PESC. (3)  La 8 iunie 2010, Consiliul a adoptat Decizia 2010/322J/PESC (*), care a modificat și a prelungit Acţiunea comună 2008/124/PESC pentru o perioadă de doi ani, până la 14 iunie 2012, și a stabilit suma de referință de 265 000 000 EUR până la 14 octombrie 2010. ( BULEX KOSOVO se va derula într-un context care s-ar putea degrada și care ar putea dăuna obiectivelor politicii externe şi de securitate comune prevăzute la articolul 21 din tratat. (5)  Acţiunea comună 2008/124/PESC ar trebui modificată pentru a asigura o nouă sumă de referință până la 14 octombrie 2011, ADOPTĂ PREZENTA DECIZIE: Articolul 1 Articolul 16 alineatul (1) din Acţiunea comună 2008/124/PESC se înlocuiește cu următorul text: „(1)  Suma de referință destinată acoperirii cheltuielilor aferente EULEX KOSOVO până la 14 octombrie 2010 este de 265 000 000 EUR. Suma de referință financiară destinată acoperirii cheltuielilor aferente EULEX KOSOVO până la 14 octombrie 2011 este de 165 000 000 EUR. Suma de referință destinată acoperirii cheltuielilor aferente misiunii EULEX KOSOVO în perioada ulterioară se stabileşte de către Consiliu.” Articolul 2 Prezenta decizie intră în vigoare la data adoptării. Adoptată la Luxemburg, 15 octombrie 2010. Pentru Consiliu Președintele E. SCHOUPPE () În temeiul Rezoluției 1244 (1999) a Consiliului de Securitate al Organizației Națiunilor Unite. () JO L 42, 16.2.2008, p. 92. (') JO L 148, 11.6.2009, p. 33. () JO L 145, 11.6.2010, p. 13.